2015. gada 24. februārī Noteikumi Nr. 94

Rīgā (prot. Nr. 10  2. §)

Grozījumi Ministru kabineta 2009. gada 27. oktobra noteikumos Nr. 1227 "Noteikumi par regulējamiem sabiedrisko pakalpojumu veidiem"

Izdoti saskaņā ar likuma

"Par sabiedrisko pakalpojumu regulatoriem"

2. panta ceturto daļu

Izdarīt Ministru kabineta 2009. gada 27. oktobra noteikumos Nr. 1227 "Noteikumi par regulējamiem sabiedrisko pakalpojumu veidiem" (Latvijas Vēstnesis, 2009, 172. nr.; 2011, 44., 205. nr.) šādus grozījumus:

1. Izteikt 2.2. apakšpunktu šādā redakcijā:

"2.2. elektroenerģijas ražošanu koģenerācijā, kur koģenerācijas iekārtu kopējā uzstādītā elektriskā jauda koģenerācijas stacijā ir lielāka par vienu megavatu;".

2. Papildināt 3.1. apakšpunktu aiz vārda "ražošanu" ar vārdiem "tai skaitā koģenerācijā".

3. Papildināt noteikumus ar 4.5. apakšpunktu šādā redakcijā:

"4.5. dabasgāzes šķidrināšanu vai sašķidrinātās dabasgāzes saņemšanu, izkraušanu, uzglabāšanu un pārvēršanu gāzveida stāvoklī turpmākai piegādei uz dabasgāzes pārvades sistēmu."

4. Svītrot 7.5. apakšpunktu.

5. Izteikt 9. punkta ievaddaļu šādā redakcijā:

"9. Ūdenssaimniecības nozarē nepieciešams regulēt sabiedrisko pakalpojumu sniegšanu šādos sabiedrisko pakalpojumu veidos, ja komersanta sniegto sabiedrisko ūdenssaimniecības pakalpojumu apjoms vismaz vienā veidā pārsniedz 100 000 m3 gadā:".

6. Svītrot 10. punktā vārdus "un izgāztuvēs".

Ministru prezidente Laimdota Straujuma

Ekonomikas ministre Dana Reizniece-Ozola